சுதேவ் நாயர்

சுதேவ் நாயர் (Sudev Nair, பிறப்பு: ஏப்ரல் 14, 1985) என்பவர் ஒரு இந்திய நடிகரும், வடிவழகரும் ஆவார், இவர் முதன்மையாக மலையாளப் படங்களிலும், சில தமிழ், தெலுங்கு, இந்தி, கன்னடம், ஆங்கிலப் படங்களிலும் பணியாற்றியுள்ளார். மை லைஃப் பார்ட்னர் (2014) திரைப்படத்தில் நடித்ததற்காக இவர் மிகவும் பிரபலமானவர். அதற்காக இவருக்கு 2014 ஆம் ஆண்டில் சிறந்த நடிகருக்கான கேரள அரசு திரைப்பட விருது வழங்கப்பட்டது.  அர்ஜுன் கபூருக்கு ஜோடியாக 2019 ஆம் ஆண்டு வெளியான இந்தியாஸ் மோஸ்ட் வாண்டட் என்ற இந்தி திரைப்படத்திலும் இவர் நடித்துள்ளார்.

இவரது மற்ற குறிப்பிடத்தக்க படைப்புகளில் குலாப் கேங் (2014), அனார்கலி (2015), கரிங்குன்னம் 6'ஸ் (2016) ஆகியவை அடங்கும். இவர் தெலுங்கு திரையுலகில் டைகர் நாகேஸ்வர ராவ் (2023) படத்தின் மூலம் அறிமுகமானார். மேலும் எக்ஸ்ட்ரா ஆர்டினரி மேன் (2023) படத்தில் முக்கிய எதிர்மறைப் பாத்திரத்தில் நடித்தார்.

 துவக்க கால வாழ்க்கை 
இளநிலை பொறியியல் பட்டப்படிப்புக்குப் பிறகு வளாக வேலைவாய்ப்பில் வேலை வாய்ப்பு பெற்ற  போதிலும், திரைப்படம் மீதான ஆர்வத்தினால் புனே திரைப்படக் கல்லூரியில் முதுகலை படிப்பைப் படித்தார். இவரது திரைப்படப் படைப்பு வாழ்க்கை பல்வேறு குறும்படங்களுடன் தொடங்கியது. அவை தேசிய மற்றும் சர்வதேச போட்டிகள் மற்றும் விழாக்களில் கலந்துகொண்டன. மவுண்டன் டியூ குளிர்பானத்திற்கான இவரது குறுகிய விளம்பரப் படமானது 2010 இல் MOFILM பார்சிலோனா விளம்பரத் திரைப்பட விழாவில்  இறுதிப் போட்டிக்கு தேர்வானது.

 தொழில் 
இவரது நடிப்பு வாழ்க்கை சௌமிக் சென் இயக்கிய இந்தி திரைப்படமான குலாப் கேங் (2014) படத்தில் தொடங்கியது. இந்தியப் பெண்களின் போராட்டத்தை மையமாகக் கொண்ட இந்தி திரைப்படமான குலாப் கேங்கில் மாதுரி தீட்சித், ஜூஹி சாவ்லா உள்ளிட்ட நட்சத்திரங்கள் நடித்தனர். இந்த திரைப்படம் இவரது நடிப்பிற்காக விமர்சகர்களால் பாராட்டப்பட்டது . பின்னர் சுதேவ் அறிமுகமான எம்பி பத்மகுமாரின் மை லைஃப் பார்ட்னர் படத்தில் நடித்தார், இது இரண்டு ஆண்களுக்கு இடையிலான உணர்ச்சிபூர்வமான உறவைக் கொண்டதாக இருந்தது. இந்த படம் சர்ச்சையை ஏற்படுத்தி, அதன் வெளியீட்டில் சிக்கல்களை எதிர்கொண்டது. சுதேவ் கிரண் என்ற வேடத்தில் நடித்தார், அதற்காக இவர் 2014 ஆம் ஆண்டுக்கான சிறந்த நடிகருக்கான கேரள அரசு திரைப்பட விருதைப் பெற்றார்.

 விருதுகள் மற்றும் அங்கீகாரம் 

 சிறந்த நடிகருக்கான கேரள அரசு திரைப்பட விருது - மை லைப் பார்ட்டனர்
 மலநாடு தொலைக்காட்சி எதிர்மறையான பாத்திரத்தில் சிறந்த நடிகர் - பீஷ்ம பர்வம்

 திரைப்படவியல் 
ஆண்டுபெயர்பாத்திரம்மொழிகுறிப்புகள்2014மில்லியன் டாலர் ஆர்ம்செய்தித் தொகுப்பாளர்ஆங்கிலம்குலாப் கேங்அர்ஜுன் சங்கர்இந்திமை லைப் பார்ட்னர்கிரண்மலையாளம்2015அனார்கலிநசீப் இமாம்2016கரின்குன்னம் 6'ஸ்எக்ருகேம்பஸ் டைரிநிகில்2017எஸ்ராஆபிரகாம் எஸ்ரா2018அங்கராஜ்யதே ஜிம்மன்மர்வில்லியம்கால்கால்டாக்சி ஓட்டுநர்குறும்படம்மென் அட் மை டோர்ஜெர்ரிகுறும்படம்ஆபிரகாமிண்டே சந்தாதிகள்சகோ. சைமன்காயங்குளம் கொச்சுண்ணிசுவாதித் திருநாள் ராம வர்மா2019மைக்கேல்பிரான்சிஸ் டேவிஅதிரன்ஜீவன் தாமஸ்இன்டியாஸ் மோஸ்ட் வாண்டட்யூசுப்இந்திதக்கோல்சில்வெஸ்டர்மலையாளம்மாமாங்கம்ரரிச்சன்திருச்சூர் பூரம்சுதீப் ரங்கன்2021ஒன்எம்.பி. தினேஷ் ராஜன்2022ஓல்டு மங்சசாங்க் ராதாகிருஷ்ணாகன்னடம்பீஷ்ம பர்வம்ராஜன் மாதவன் நாயர்மலையாளம்சிபிஐ 5: தி பிரெயின்எஸ்.ஐ. இக்பால்டுவெண்டி ஒன் அவர்ஸ்ரஞ்சித் மேனன்கன்னடம்பத்தொன்பதாம் நூற்றாண்டுபடவீடன் நம்பிமலையாளம்ஹெவன்டி.ஒய்.எஸ்.பி பிஜோய் குருவில்லாகொத்துசி.ஐ. இந்திரஜித்மான்ஸ்டர்அனில் சந்திராகெடாசரத்வழக்கு2023துறமுகம்பச்சீக்டைகர் நாகேஸ்வர ராவ்Kasiதெலுங்குஎக்ஸ்ட்ரா ஆர்டினரி மேன்நீரோ2024தங்கமணிராய்மலையாளம்தேவாரா: பாகம் 1சமாராதெலுங்கு2025பிரீடம்TBAதமிழ்2026டாக்சிக்: எ பெய்ரி டெல் பார் குரவுன்-அப்ஸ்TBAகனடம்ஆங்கிலம்

 தொலைக்காட்சி 
ஆண்டு பெயர் பாத்திரம் அலைவரிசை மொழி 2023 தி ஜெங்காபுரு குரூஸ் துருவ் கனன் சோனிலிவ் இந்தி

 மேற்கோள்கள் 

பகுப்பு:தெலுங்குத் திரைப்பட நடிகர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்பட நடிகர்கள்
பகுப்பு:1985 பிறப்புகள்
பகுப்பு:வாழும் மக்கள்